**Ауыл баласының сөзі**

*Қырында кең жайлаған қой-ботасы,*

*Қымбат маған ауылымның әр жотасы.*

*Қымбат маған ауасы да, суы да,*

*Қымбат маған орманы да, нуы да.*

*Қымбат маған топырақ пен балығы,*

*Қымбат маған бұлақ таза арығы.*

*Қымбат маған алтын күннің зеңгірден,*

*Шашып тұрған, шашып тұрған жарығы.*

*Қымбат маған өсімдігі, бақшасы,*

*Қымбат маған таң арайлы ақшасы.*

*Қымбат маған ауылымда, бауырда,*

*Қымбат маған аязы мен жауында!*

**«А-ға»**

*Алыстауда менен-дағы нұрлы үн,*

*Бұлт үстірді төбеме кеп торлы күн.*

*Махаббаттың ұғынбаған қадірін,*

*Түсінгенге шарасызбын,сорлымын.*

*Сен, жүрегімде қаласың,*

*Мен үшін мәңгі дарасың.*

*Бақытқа басқамен барасың!*

*Сен, аққуы едің көлімнің,*

*Жүйесін танып өлімнің,*

*Жақынын білдім көрімнің.*

*Сен, елес боп маған көріндің,*

*Бұлт сынды екіге бөліндің,*

*Құлазыды тағы көңілім.*

*Сенің таусылмағайды шаттығың,*

*Жадында қалсын шаттық үн.*

*Табылғай мәңгі бақытың.*

*Сен, қол жетпес биік қапталсың,*

*Әр сөзім сенде жатталсын,*

*Осы әнім жаныңда сақталсын!*

**Саған арнадым**

*Жүрегім жалғыздықтан жабыққанда,*

*Өр демім тыншым таппай қамыққанда.*

*Өзіммен өзім қалып сырласамын,*

*Зеңгірді мұң торлаған тамұқ таңда.*

*Білмеймін, жырсыз жерге сиямын ба?*

*Тұрғандаймын, өзіммен қия шыңда.*

*Көргеннен мен өзіңе ғашық болып,*

*Сұлу әлем туылды қиялымда.*

*Мен сені ұнатамын, ұнатамын,*

*Сен білсең, мына менің шыңда тағым.*

*Өзіңе ынтық болған жүрегімді –*

*Жыр жазып, міне осылай жұбатамын.*

*Сен менің ұғынсаң ғой сезімімді,*

*Демегің мұным саған сезілмеді.*

*Өзіңе ақын болып ән арнасам,*

*Ол менің – шын ғашықтық кезім еді.*

*Сенде-ақын, менде-ақын, ақындармыз,*

*Өлеңге өңі бөлек, жақын жанбыз.*

*Сен мені ұға алмадың, өкінішті –*

*Өкінем, болғанына –таңым дарсыз.*

*Сен мені – түсінерсің, түсінбессің,*

*Мұның бәрін – түн көрген түсім дерсің.*

*Егер де өлеңімді шын аңғарсаң –*

*Бірде –ашулы, ал бірде –күлімдерсің.*

*Мен-дағы өжет едім, жансақ едім,*

*Бұл күнде болды менің аңсау дертім.*

*Қараңғыда жарыққа зарлы болсаң –*

*Мен өзіңді дәл солай аңсап едім.*

*Сырымды ұқ. Жырымды оқы. Аңса дәйім,*

*Есіме сен, түсесің сағат сайын.*

*Іштегі бар сырымды ақтардым мен –*

*Қалғанын өз еншіңе қалдырайын...*